RheinEnergieStadion

RheinEnergieStadion – futbolo stadionas Šiaurės Reino-Vestfalijos žemės Kelno mieste (Vokietija), Miungersdorfo rajone. Savo namų rungtynes čia žaidžia FC Köln futbolo klubas. Stadione telpa 50 374 žiūrovai. Tarptautinių rungtynių metu stadiono talpa siekia 46 134, kadangi visi bilietai parduodami tik į sėdimas vietas. Čia vyksta ir amerikietiškojo futbolo komandos Cologne Centurions rungtynės. Stadionui suteiktas vietinės energijos kompanijos RheinEnergy AG vardas.

2004 m. liepą Tarptautinis olimpinis komitetas apdovanojo stadioną bronzos medaliu už puikias sporto ir laisvalaikio praleidimo patalpas. Kadangi aplink stadioną nėra bėgimo takų, tai futbolo mėgėjai gali stebėti rungtynes iš arčiau. Stadiono ilgis – 220 m, plotis – 180 m, iki stogo – 33,25 m.

 Istorija 

Aikštė veikė nuo 1920 m., stadionas atidarytas 1923 m. rugsėjo 16 d. Jis vadinosi Miungersdorfo stadionu. Dukart buvo remontuojamas, 1972–1975 ir 2002–2004 m. Jame vyko 1988 m. Europos futbolo čempionatas.

2004 m. atidarytas naujasis dabartinis stadionas. Šis stadionas jau yra trečias pastatytas toje pačioje vietoje. Stadione buvo sužaistos penkerios 2006 m. pasaulio futbolo čempionato varžybos, vyko 2005 m. konfederacijų taurė.

 Galerija 

 Nuorodos 

 Stadiono puslapis
 Stadionas trijų dimensijų formate 
 1.FC Köln

Kategorija:Kelnas
Kategorija:Vokietijos futbolo stadionai
Kategorija:Europos futbolo čempionatų stadionai
Kategorija:Pasaulio futbolo čempionatų stadionai